Συντεταγμένες: 42°10′N 19°19′E﻿ / ﻿42.167°N 19.317°E﻿ / 42.167; 19.317

Η λίμνη **Σκόδρα** (άλλη ονομασία: *Σκούταρι*, αλβανικά: *Liqeni i Shkodrës*, προφ. *λιτσένι ι Σκόντρες*, σερβικά: Скадарско језеро, Skadarsko jezero, προφ. *Σκαντάρσκο γέζερο*) είναι η μεγαλύτερη λίμνη της Βαλκανικής χερσονήσου η οποία βρίσκεται στα σύνορα του Μαυροβουνίου και της Αλβανίας. Βρίσκεται στο νοτιοδυτικό τμήμα της χερσονήσου, σε μικρή απόσταση από την ανατολική ακτή της Αδριατικής Θάλασσας, με το μεγαλύτερο τμήμα της να ανήκει στο Μαυροβούνιο. Την ονομασία της πήρε από την πόλη Σκόδρα της βορειοδυτικής Αλβανίας, ενώ η παλαιότερη και σήμερα σπανιότερη ονομασία της είναι *Σκούταρι*, που αποτελούσε ονομασία της πόλης και της λίμνης κατά την αρχαιότητα.

Γεωγραφία
---------

Το μεγαλύτερο μέρος της ανήκει σήμερα στο Μαυροβούνιο. Το υψόμετρο της επιφανείας της λίμνης είναι 6 μέτρα ενώ το μέγιστο βάθος της είναι 44 μέτρα. Η λίμνη έχει ελάχιστη και μέγιστη χωρητικότητα υδάτων 370 και 530 τετραγωνικά χιλιόμετρα αντίστοιχα. Γεωμορφολογικά πρόκειται λίμνη που δημιουργήθηκε με καρστική διάβρωση του εδάφους. Τροφοδοτείται με επιφανειακά ύδατα από τον ποταμό Μόρατσα του Μαυροβουνίου και οι εκροές της λίμνης καταλήγουν στον ποταμό Μπογιάνα που αποτελεί το φυσικό διεθνές σύνορο των δύο βαλκανικών κρατών. Υπάρχουν επίσης υπόγειες πηγές νερού στον πυθμένα της λίμνης. Στην έκτασή της υπάρχουν και αρκετές μικρές νησίδες, όπως η νησίδα Μπέτσκα (σερβικά: Бешка, *Beška*) στην οποία υπάρχουν δύο εκκλησίες, και η νησίδα Γκρεμόζουρ (σερβικά: Грможур, *Grmožur*) στην οποία υπάρχει ένα παλαιό φρούριο που χρησιμοποιήθηκε παροδικά ως φυλακή. 

Η μαυροβουνιακή πλευρά της λίμνης, έχει χαρακτηριστεί με ενέργειες της τότε Σοσιαλιστικής Ομοσπονδιακής Δημοκρατίας της Γιουγκοσλαβίας ως «*εθνικό πάρκο*» το 1983. Αργότερα η Αλβανία χαρακτήρισε την αλβανική πλευρά ως περιοχή *«διαχείρισης αποθεμάτων φυσικών πόρων»* και το 1996 την ενέταξε ως *«υγροβιότοπο διεθνούς σημασίας»* όπως προέβλεπε η Σύμβαση Ραμσάρ.

Πανίδα
------

Η λίμνη αποτελεί σημαντικό υγροβιότοπο αγρίων πτηνών της Ευρώπης, με 270 περίπου είδη πτηνών μεταξύ των οποίων και αργυροπελεκάνοι. Αποτελεί δημοφιλή τόπο παρατήρησης πτηνών. Στις όχθες της φωλιάζουν γλάροι και ερωδιοί. Τα ύδατά της θεωρούνται πλούσια σε ιχθυοπαραγωγή, ιδιαίτερα καβουριών, σίρκων και χελιών, ενώ φιλοξενούνται 34 είδη ψαριών, από τα οποία 7 είναι ενδημικά.

Φωτογραφίες
-----------

* Άποψη της λίμνης στην Αλβανία.Άποψη της λίμνης στην Αλβανία.
* Η δυτική πλευρά της λίμνης στο Μαυροβούνιο.Η δυτική πλευρά της λίμνης στο Μαυροβούνιο.
* Η εκροή της λίμνης στην Αλβανία.Η εκροή της λίμνης στην Αλβανία.
* Το φρούριο του Γκρεμόζουρ στην ομώνυμη νησίδα.Το φρούριο του Γκρεμόζουρ στην ομώνυμη νησίδα.

Παραπομπές
----------

1. ↑  (Αγγλικά) Ramsar (4 Αυγούστου 2010). «The list of wetlands of international importance» (PDF) (στα Αγγλικά και Ισπανικά). Ramsar. σελ. 5. Ανακτήθηκε στις 14 Αυγούστου 2010. CS1 maint: Μη αναγνωρίσιμη γλώσσα (link)
2. ↑  (Αγγλικά) Talevski, Milošević, Marić, Petrović, Talevska and Talevska (2009). *Biodiversity of Ichtyofauna from Lake Prespa, Lake Ohrid and Lake Skadar.[*νεκρός σύνδεσμος*]* Biotechnology & Biotechnological Equipment 23(2). ISSN 1310-2818

Δείτε επίσης
------------

* Κατάλογος λιμνών της Αλβανίας

Εξωτερικοί σύνδεσμοι
--------------------

* Πολυμέσα σχετικά με το θέμα  Lake Scutari στο Wikimedia Commons

  


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Λίμνες της Αλβανίας |
| --- |
|  |
| Λίμνες | 

|  |  |
| --- | --- |
| Φυσικές λίμνες | 
* Σκόδρα^
* Οχρίδα^
* Μεγάλη Πρέσπα^
* Μικρή Πρέσπα^
 |
|  |
| Τεχνητές λίμνες | 
* Φιέρζα^
* Βάου ι Ντέγια
* Ούλζα
* Κομάν
 |
|  |
| Αποξηραμένες λίμνες | 
* Μαλίκη
* Τερμπούφ
 |

 |
|  |
| Λιμνοθάλασσες | 
* Καραβαστά
* Βουθρωτού
* Νάρτα
* Πασά Λιμάν
* Δυρραχίου
* Κακαρίκ
* Ρίζες
 |
|  |
| 
^ Διασυνοριακές λίμνες της Αλβανίας με γειτονικά κράτη  · Σημείωση: Οι λίμνες αναγράφονται από τις μεγαλύτερες στις μικρότερες ανά τετραγωνικά χιλιόμετρα. |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 248970019
* LCCN: n2014039654
* NKC: ge496598

 |

 |